3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์หรือบริการ

จำแนกตามกลุ่มธุรกิจหลัก 6 กลุ่ม ดังนี้

บรรจุภัณฑ์

1. บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตบรรจุภัณฑ์แก้ว รายได้หลักของบริษัทประมาณร้อยละ 95
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มบำรุงกำลัง อาหาร และยา เป็นต้น
โดยจำหน่ายผ่านทางฝ่ายผลิตภัณฑ์เครื่องแก้วของเบอร์ลี่ ยุคเกอร์ ยอดขาย
ส่งออกต่างประเทศมีจำนวนน้อย

(2) การตลาดและภาวะการแข่งขัน

(ก) บริษัทได้ผลิตบรรจุภัณฑ์ใหม่ออกสู่ตลาดอย่างต่อเนื่อง สร้างความหลากหลายของผลิตภัณฑ์
ขยายคุณภาพทางด้านบริการ ริเริ่มเทคโนโลยีใหม่ ๆ และพัฒนาระบบมาตรฐานการ
ดำเนินงานอย่างต่อเนื่องเพื่อเพิ่มความพึงพอใจแก่ลูกค้า
ยกระดับคุณภาพผลิตภัณฑ์ของบริษัทให้สูงขึ้นตามมาตรฐานคุณภาพระดับโลก เช่น Best Practice
Program จาก ACI ประเทศออสเตรเลีย ระบบ 5 ส และระบบคุณภาพ ISO 9001 เป็นต้น
กลุ่มลูกค้าที่บริษัท เบอร์ลี่ ยุคเกอร์ จัดจำหน่าย ได้แก่ กลุ่มเบียร์ เช่น
เบียร์ช้าง คาร์ลสเบอร์ก ไฮเนเก้น มิทไวด้า อาซาฮี กลุ่มสุรา เช่น แม่โขง แสงโสม สิมิลัน
มังกรทอง
แบ็คแคท วี.โอ. จอห์นนี่ วอล์คเกอร์-1 คูลอฟ ไวน์คูลเลอร์ เช่น สปาย คูลเลอร์คลับ
เครื่องดื่มบำรุงกำลัง เช่น สปอนเซอร์ กระทิงแดง คาราบาวแดง เอ็ม-150 ลูกทุ่ง น้ำอัดลม เช่น
สไปรท์ โค้ก แฟนต้า ชเวปส์
เป็ปซี่ เซเว่น-อัพ มิรินด้า เนสที อาร์ซี โคลา ไบเล่ ซันเครส โซดาและน้ำดื่มช้าง กลุ่มอาหาร
เช่น แบรนด์
วีต้า เบซซ์ เฮลซ์บลูบอย โอวัลติน เนสกาแฟ กลุ่มซอส เช่น แม่ประนอม ครัวสยาม ง่วนเชียง
โรซ่า
ภูเขาทอง ช้อยส์ พันท้ายนรสิงห์ อ.ส.ร. แม็กกี้ ชาวเกาะ แม่พลอย เด็กสมบูรณ์ แม่ครัว
ฉลากทอง ปลาหมึก สินธุ์สมุทร ไฮนซ์ ยูเอฟซี แม่ศรี ตะไคร้ ม้าบิน สำเภาทอง สุขุมพานิช ดอยคำ
อิมพีเรียล ทิพรส ต้ากี่
หยั่นหว่อหยุ่น ซอสหอยนางรม ศรีราชาพานิช สุรีย์ อินเตอร์ฟู้ดส์ มรดก เอ็กซ์โซติก ฟู้ด เวชพงศ์
และ ฯลฯเป็นต้น กลุ่มเภสัชภัณฑ์ เช่น วิทยาศรม พารา ซาร่า เพ็ญภาค เป็นต้น
สัดส่วนการขายสำหรับลูกค้า 10 รายแรก ประมาณร้อยละ 98 ของยอดขายทั้งหมด โดยบริษัท
เบอร์ลี่ ยุคเกอร์ จำกัด (มหาชน) เป็นผู้จัดจำหน่าย
บริษัทมีนโยบายขยายตลาดกลุ่มอุตสาหกรรมอาหารและตลาดต่างประเทศเพื่อใช้ประโยชน์จากเครื่องจักรอย่างเต็มกำลัง

(ข) สภาพการแข่งขันภายในอุตสาหกรรม

ในประเทศไทยมีผู้ผลิตรายใหญ่ในอุตสาหกรรมผลิตบรรจุภัณฑ์แก้วจำนวน
4 ราย บริษัทมีส่วนแบ่งการตลาดอยู่ที่ประมาณร้อยละ 45
ผู้ผลิตแต่ละรายต่างก็มีลูกค้าของตนเองเป็นหลัก
อุตสาหกรรมผลิตขวดแก้วใช้เงินลงทุนและเทคโนโลยีสูงมาก
และที่สำคัญคือต้องมีคำสั่งซื้อจากลูกค้าอย่างต่อเนื่องและมากเพียงพอกับการผลิตตลอด 24
ชั่วโมงตลอดทั้งปี ทำให้ผู้ผลิตรายใหม่ที่จะเข้ามาใน
อุตสาหกรรมนี้ได้ยาก
ส่วนขวดแก้วที่จะนำเข้าจากต่างประเทศมีต้นทุนค่าขนส่งสูงและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์อื่น เช่น กระป๋อง
ขวดพลาสติกและกล่องกระดาษนั้น ขวดแก้วจะได้เปรียบบรรจุภัณฑ์อื่น ๆ
ที่สำคัญคือช่วยให้ภาพพจน์ของผลิตภัณฑ์บรรจุดูดีขึ้น
ไม่ทำปฏิกิริยากับผลิตภัณฑ์ที่บรรจุอยู่และช่วยลดต้นทุนของสินค้าสำเร็จรูปได้
จากการนำขวดแก้วกลับมาใช้บรรจุใหม่ได้หลายรอบ สัดส่วนการขายสำหรับลูกค้า 10 รายแรก
ประมาณ
ร้อยละ 98 ของยอดขายทั้งหมด โดยบริษัท เบอร์ลี่ ยุคเกอร์ จำกัด (มหาชน)
เป็นผู้จัดจำหน่ายและการตลาด (3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 โรง แต่ละโรงประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ โรงงานที่ 1 ตั้งอยู่เลขที่ 15 หมู่ 1 ถนนราษฎร์บูรณะ
แขวงราษฎร์บูรณะ เขตราษฎร์บูรณะ กรุงเทพฯ 10160 มีกำลังการผลิต 730 ตันหลอมต่อวัน
โรงงานที่ 2
ตั้งอยู่เลขที่ 78 หมู่ 9 ซอยวัดศรีวารีน้อย ถนนบางนา-ตราด กม. 18 ตำบลหนองปรือ
อำเภอบางพลี จังหวัดสมุทรปราการ มีกำลังการผลิต 1,070 ตันหลอมต่อวัน
แต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่ เครื่องผสมวัตถุดิบ
เตาหลอมแก้ว เครื่องขึ้นรูปแก้ว รางอบแก้ว เครื่องตรวจสอบคุณภาพและบรรจุหีบห่อ
ซึ่งเป็นทรัพย์สินที่มีอายุใช้งานยาวนาน

กำลังการผลิตและปริมาณการผลิต

บริษัทได้ทำการผลิตตลอด 24 ชั่วโมง โดยแบ่งออกเป็น 3 กะ ๆ ละ 8 ชั่วโมง สำหรับในปี 2546
บริษัทมีกำลังการผลิตเต็มที่ 641,900 ตัน ปริมาณการผลิตจริง 593,294 ตัน
การใช้กำลังการผลิตร้อยละ 92.4 อัตราเพิ่มของปริมาณการผลิตร้อยละ 24

วัตถุดิบที่ใช้ในการผลิต

ใช้จากแหล่งกำเนิดภายในประเทศร้อยละ 90 โดยปริมาณ และร้อยละ 61 โดย
มูลค่า บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
วัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศหรือมีปริมาณไม่เพียงพอและบางชนิดคุณภาพยังไม่ได้มาตรฐาน
วัตถุดิบภายในประเทศ ได้แก่ ทรายแก้ว หินปูน เฟลด์สปาร์ โดโลไมท์ เศษแก้ว
วัตถุดิบจากต่างประเทศ ได้แก่ โซดาแอช ซอลท์เคค แคลไซด์อลูมีน่า ซิลิเนียม โคบอลท์
ไออ้อนโครไมท์ ไออ้อนออกไซด์ มีมูลค่านำเข้ารวม 326 ล้านบาท วัตถุดิบนำเข้าที่มีมูลค่าสูง ได้แก่
โซดาแอช
มีมูลค่านำเข้า 310 ล้านบาท วัตถุดิบในการผลิตแบ่งออกเป็นวัตถุดิบหลักในการผลิตแก้ว
วัตถุดิบเสริม
ในการผลิตแก้วและสีพิมพ์ขวดหรือสลากติดขวด วัตถุดิบหลักได้แก่ ทรายแก้ว หินปูน โซดาแอช
เฟลด์สปาร์ วัตถุดิบเสริม ซึ่งเป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ
ตามความต้องการ ได้แก่ โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก
(ไออ้อนอ็อกไซด์) ไออ้อนโครไมท์ ซิลิเนียม โคบอลท์ โซเดี่ยมไนเตรด แอนติโมนี ไตรอ็อกไซด์
วัตถุดิบทดแทน ปัจจุบันบริษัทใช้หิน
โดโลไมท์ทดแทนหินปูนบางส่วน ใช้แคลไซด์อลูมีน่า ทดแทนเฟลด์สปาร์บางส่วน
นอกจากนี้บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใดมีมูลค่า
ต้นทุนมากกว่าร้อยละ 50 ของต้นทุนวัตถุดิบทั้งหมด ปัจจุบันบริษัทมีผู้จำหน่ายวัตถุดิบต่าง ๆ
ให้แก่บริษัทหลายราย
บริษัทสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัท
ผู้จำหน่ายที่จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 30
ของต้นทุนวัตถุดิบทั้งหมด ได้แก่บริษัท เบอร์ลี่ เอเชียติ๊ก โซดา จำกัด
ผลกระทบหากสูญเสียผู้จำหน่ายรายนี้ บริษัทยังคงมีแหล่งจำหน่าย
รายอื่นในตลาด สามารถทดแทนได้

การใช้เทคโนโลยีในการผลิต

บริษัทมีเครื่องจักรในการผลิต 22 เครื่อง กระบวนการผลิตทั้งหมดถูกควบคุมโดยคอมพิวเตอร์
สองพันธมิตรได้แก่ บริษัท Australian Consolidated Industries และบริษัท
Owens-Illinois เป็นผู้ให้การสนับสนุนเทคโนโลยีทางการผลิตที่ก้าวหน้าและเครื่องจักรที่ทันสมัย
การใช้เทคโนโลยีใน
การผลิตขวดให้มีน้ำหนักเบา (Light Weight Technology) ทำให้ปริมาณการใช้วัตถุดิบ
ต่อขวดลดลงโดยยังคงคุณสมบัติในการบรรจุได้เหมือนเดิม และความแข็งแรงของขวดได้ตามเกณฑ์
มาตรฐาน
บริษัทมีนโยบายในการปฏิบัติสู่ความเป็นเลิศด้วยการพัฒนาและปรับปรุงองค์กรอย่างต่อเนื่อง
โดยบริษัทได้รับการรับรองจากสถาบัน Bureau Veritas Quality International (BVQI)
ในฐานะเป็นผู้ผลิตบรรจุภัณฑ์แก้วรายแรกของประเทศที่ได้รับการรับรองระบบบริหารคุณภาพมาตรฐาน
ISO 9002:1994
ในส่วนของการผลิตบรรจุภัณฑ์แก้วสำหรับเบียร์ เครื่องดื่มเพื่อสุขภาพ น้ำเกลือแร่ อาหาร สุรา
น้ำอัดลม น้ำดื่ม โซดา ไวน์ ขวดยาและภาชนะแก้ว
ปรับเปลี่ยนมาตรฐานระบบบริหารคุณภาพจากมาตรฐาน
ISO 9002:1994 เป็น ISO 9001:2000 และได้รับการรับรองระบบบริหารคุณภาพ ISO
9001:2000
ทั่วทั้งองค์กรเมื่อปี 2545 จากสถาบันเดียวกัน เข้าร่วมโครงการ ASEAN-Japan TQM Project
รุ่นที่ 3
ซึ่งเป็นโครงการให้ความช่วยเหลือจากประเทศญี่ปุ่นผ่านสำนักงานมาตรฐานผลิตภัณฑ์อุตสาหกรรม
(สมอ) สำหรับระบบการบริหารคุณภาพทั่วทั้งองค์กร (Total Quality Management:TQM
Project)
ประโยชน์จากโครงการนี้คือการกระตุ้นให้พนักงานทุกระดับมีจิตสำนึกเรื่องการเพิ่มผลผลิตและมีส่วนร่วมในการพัฒนาประสิทธิภาพในกระบวนการดำเนินงานอย่างต่อเนื่อง
สร้างความพึงพอใจสูงสุดให้แก่ลูกค้า
และเพิ่มขีดความสามารถในการแข่งขันเพื่อเป้าหมายในการเป็นผู้นำของอุตสาหกรรมบรรจุภัณฑ์แก้วในภูมิภาคเอเชีย
และในปี 2547 จะเริ่มดำเนินการปรับปรุงระบบการจัดการอาชีวอนามัยและความปลอดภัย
(มอก.18001) เพื่อลดความเสี่ยงในการเกิดอุบัติเหตุจากการปฏิบัติงานและดูแลสุขภาพของพนักงาน

(ข) ผลกระทบต่อสิ่งแวดล้อม

บริษัทควบคุมและตรวจสอบกรรมวิธีการบำบัดน้ำเสีย
อากาศเสียและขยะจากโรงงานอุตสาหกรรมตามมาตรฐานที่กฎหมายกำหนด
การผลิตบรรจุภัณฑ์แก้วจำเป็นต้องใช้ทรัพยากร
ธรรมชาติจำนวนมาก
แต่สามารถนำบรรจุภัณฑ์แก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
โดยที่คุณสมบัติและคุณภาพไม่เปลี่ยนแปลงไปจากเดิม บริษัทเป็นผู้นำ
ในการนำเศษแก้วหมุนเวียนกลับมาแปรรูปเป็นบรรจุภัณฑ์แก้วได้ปีละกว่า 320,000 ตันต่อปี
การหมุนเวียน
แก้วกลับมาใช้ช่วยลดปริมาณขยะ รักษาทรัพยากรธรรมชาติและประหยัดพลังงาน บริษัทเชื่อมั่นว่า
มาตรการการจัดการด้านสิ่งแวดล้อมที่ดำเนินการอยู่จะส่งผลดีต่อคุณภาพชีวิต
สุขภาพและความปลอดภัยของพนักงานและชุมชนบริเวณใกล้เคียง

(4) งานที่ยังไม่ได้ส่งมอบ (ไม่มี)

สินค้าอุปโภคบริโภค

1. บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

ผลิต การตลาดและจัดจำหน่ายกระดาษอนามัยทั้งในประเทศและต่างประเทศ ได้แก่กระดาษชำระ
กระดาษเช็ดหน้าและกระดาษอเนกประสงค์ซึ่งใช้ในครัวเรือนหรือในอาคารสถานที่ต่าง ๆ เช่น
โรงพยาบาล ภัตตาคาร โรงงาน สถานที่ทำงาน เป็นต้น บริษัทผลิตกระดาษอนามัย 4 ตราสินค้า
ได้แก่เซลล็อกซ์ ซิลค์ ดิออน และ เบลล์

(2) การตลาดและภาวะการแข่งขัน

(ก) ตราเซลล็อกซ์ มุ่งเน้นต่อกลุ่มเป้าหมายระดับสูง ซิลค์และดิออน
สำหรับมีกลุ่มเป้าหมายในระดับกลางซึ่งถือเป็นกลุ่มเป้าหมายหลักในตลาดสินค้า และเบลล์
เจาะกลุ่มเป้าหมายในกลุ่มประหยัด ในปี 2546
บริษัทต้องเผชิญกับภาวะการแข่งขันด้านราคาทั้งในประเทศและคู่แข่งขันจาก
ผู้นำเข้ากระดาษชำระจากต่างประเทศ
แต่บริษัทยังรักษาความเป็นผู้นำตลาดในกลุ่มสินค้าประเภทกระดาษชำระในห้องน้ำสืบเนื่องต่อจากปี
2545 โดยมีส่วนแบ่งการตลาดเพิ่มขึ้นจากปีก่อนร้อยละ 40.8 มีตำแหน่งทางการตลาดเป็นอันดับ 2
ในสินค้าประเภทกระดาษเช็ดหน้า โดยมีส่วนแบ่งการตลาดร้อยละ 29 และเป็น
ผู้นำตลาดในกลุ่มลูกค้าสถาบัน โดยมีส่วนแบ่งการตลาดร้อยละ 35
บริษัทได้ขยายช่องทางการจัดจำหน่าย
สินค้าไปยังกลุ่มตลาดต่างประเทศในภูมิภาคเอเซียมากขึ้น ได้แก่ เวียดนาม กัมพูชา ญี่ปุ่น มาเลเซีย
สิงคโปร์ และฮ่องกง เป็นต้น กลุ่มลูกค้าของบริษัทร้อยละ 86
เป็นกลุ่มผู้บริโภคภายในประเทศโดยผ่านช่องทาง
ค้าปลีก เช่น ซุปเปอร์มาร์เก็ต มินิมาร์ท ร้านขายของชำ หรือผ่านผู้ค้าส่ง ช่องทางธุรกิจอื่น ๆ
ได้แก่ โรงแรม ร้านอาหาร และร้อยละ 14 เป็นกลุ่มลูกค้าต่างประเทศในภูมิภาคเอเซียอาคเนย์

(ข) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

  -------------- -------------------------------------- ------------------
  กลุ่มคุณภาพสินค้า   บริษัทคู่แข่งขัน                             ภาวะการแข่งขัน

  ดีเยี่ยม          บริษัท คิมเบอร์ลี่ คล๊าก                      ปานกลาง

  ดี              บริษัท คิมเบอร์ลี่ คล๊าก บริษัท ธนธาร           รุนแรง

  ประหยัด         บริษัท คิมเบอร์ลี่ คล๊าก บริษัท วังขนาย บริษัท     รุนแรง
                 ธนธาร                                  

  สุดประหยัด       บริษัท คิมเบอร์ลี่ คล๊าก บริษัท ธนธาร           ปานกลาง
  -------------- -------------------------------------- ------------------

สำหรับปัจจัยที่มีผลกระทบต่อโอกาสหรือข้อจำกัดในการประกอบธุรกิจนั้น
เนื่องจากธุรกิจกระดาษอนามัยเป็นธุรกิจที่มีการแข่งขันสูงมาก
การให้การส่งเสริมการลงทุนแก่บริษัทใดบริษัทหนึ่งจะทำให้คู่แข่งขันไม่สามารถประกอบธุรกิจต่อไปได้

(3) การจัดหาผลิตภัณฑ์หรือบริการ

(ก) สำนักงานตั้งอยู่ที่อาคารเบอร์ลี่ ยุคเกอร์ ชั้น 11 เลขที่ 99 ซอยรูเบีย ถนนสุขุมวิท 42
แขวงพระโขนง เขตคลองเตย กรุงเทพฯ 10110 โรงงานตั้งอยู่เลขที่ 330 หมู่ 9 ซอยร่วมใจ
ถนนบางนา-ตราด กม. 19 ตำบลบางโฉลง อำเภอบางพลี จังหวัดสมุทรปราการ

กำลังการผลิตและปริมาณการผลิต

ในปี 2546 บริษัทมีความสามารถในการผลิต 26,400 ตัน หรือคิดเป็นร้อยละ 40
ของการผลิตกระดาษอนามัยในประเทศ ปริมาณการผลิตจริง 26,540 ตัน อัตราเพิ่มร้อยละ 3.36
จำนวนกะที่สามารถผลิตได้ 3 กะ จำนวนกะที่ผลิตจริง 3 กะ โดยมีเครื่องจักรในส่วนของการผลิต
ได้แก่ เครื่องจักรผลิตกระดาษ 3 เครื่อง เครื่องจักรแปรรูปกระดาษ 12 เครื่อง
ดำเนินการผลิตตลอด 24 ชั่วโมง สามารถควบคุมระบบการประหยัดพลังงาน การบำบัดน้ำเสีย
การรักษาสิ่งแวดล้อม และดำรงรักษาไว้ซึ่งมาตรฐานการผลิตจนทำให้เมื่อวันที่ 4 กุมภาพันธ์ 2546
บริษัทได้รับใบรับรองมาตรฐาน ISO 9001:2000 วัตถุดิบที่ใช้ในการผลิต

เยื่อกระดาษเป็นวัตถุดิบหลัก ใช้เยื่อใยสั้นภายในประเทศร้อยละ 70-75 ใช้
เยื่อใยยาวต่างประเทศร้อยละ 25-30 ผู้จำหน่ายเยื่อใยสั้นได้แก่ บริษัท แอ๊ดวานซ์ อะโกร จำกัด
บริษัท
ฟีนิกซ์ พัลพ์ แอนด์ เปเปอร์ จำกัด และบริษัท เยื่อกระดาษสยาม จำกัด สำหรับเยื่อใยยาวซื้อจาก
ผู้ผลิตในประเทศแคนาดาและนิวซีแลนด์เป็นส่วนใหญ่
สัดส่วนการซื้อวัตถุดิบในประเทศและต่างประเทศเป็น 3:1

การใช้เทคโนโลยีในการผลิต เครื่องจักรหลักที่ใช้ในการผลิตและแปรรูป ซื้อจากต่างประเทศ เช่น
ประเทศ
อิตาลี ญี่ปุ่น ไต้หวัน และซื้ออุปกรณ์บางชนิดรวมทั้งอะหลั่ยจากภายในประเทศด้วย
การซื้อเครื่องจักรกระทำในรูป Turn Key ซึ่งรวมถึงบริการด้านเดินเครื่อง การฝึกอบรมพนักงาน
เครื่องจักรเหล่านี้มีความ
ทันสมัยและมีกำลังผลิตเพียงพอกับความต้องการของตลาด
สามารถผลิตสินค้าคุณภาพระดับสากลทัดเทียมกับผู้ผลิตรายใหญ่ ๆ ทั่วโลก
และบริษัทมีบุคลากรที่มีประสบการณ์เชี่ยวชาญในการผลิตกระดาษอนามัยนานนับสิบปี
ผลกระทบต่อวัตถุดิบที่นำมาผลิตหากมีการเปลี่ยนแปลงทางเทคโนโลยี เช่น
การใช้เครื่องมือควบคุมการผลิตระบบคอมพิวเตอร์หรือการอบแห้งด้วยความร้อนจากก๊าซธรรมชาติ
มีน้อยมาก

(ข) ผลกระทบต่อสิ่งแวดล้อม

บริษัทได้มีการติดตั้งเครื่องจักรขจัดน้ำเสียที่ทันสมัย ออกแบบโดยบริษัทจาก
ประเทศญี่ปุ่นตั้งแต่เริ่มสร้างโรงงาน
ซึ่งสามารถทำความสะอาดน้ำเสียที่เกิดจากกระบวนการผลิตให้สามารถนำกลับไปใช้ในกระบวนการผลิตได้อีกครั้ง
โดยไม่มีการระบายน้ำเสียออกสู่ภายนอกโรงงาน (Zero discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์ จำกัด

ลักษณะผลิตภัณฑ์หรือบริการ

 ผลิตและจัดจำหน่ายสินค้าประเภทขนมขบเคี้ยว 3 กลุ่ม ได้แก่มันฝรั่งทอดกรอบ เทสโต ขนมขึ้นรูป ปาร์ตี้ แคมปัส และแดนดี้ และข้าวอบกรอบ โดโซะ และไบตี้ 

(2) การตลาดและภาวะการแข่งขัน

(ก) บริษัทได้พัฒนาผลิตภัณฑ์ใหม่อย่างต่อเนื่อง ในปี 2546 ได้วางตลาดสินค้าใหม่คือ
มันฝรั่งทอดกรอบเทสโต รสซอลธ์แอนด์ซาวร์ และข้าวอบกรอบไบตี้ นอกจากนี้ได้เน้นทำ
กิจกรรมด้านการตลาดและจัดจำหน่ายเองทุกช่องทาง ยกเว้นร้านค้าย่อยต่าง ๆ
ซึ่งได้แต่งตั้งให้บริษัท บีเจซี
มาร์เก็ตติ้ง จำกัด เป็นผู้ดำเนินการ ลูกค้ารายใหญ่ที่มียอดสั่งซื้ออยู่ใน 10 อันดับแรก ได้แก่ บริษัท
บีเจซี
มาร์เก็ตติ้ง จำกัด เซเว่น-อีเลฟเว่น ห้างสรรพสินค้า เช่น แม็คโคร บิ๊กซี ท๊อปส์ คาร์ฟูร์
และเดอะมอลล์ เป็นต้น

(2) สภาพการแข่งขันภายในอุตสาหกรรม

การแข่งขันในตลาดขนมขบเคี้ยวปัจจุบันมีผู้ประกอบการจำนวนมาก รวมทั้งมีตราสินค้าหลากหลาย
ทำให้ตลาดเปราะบางและขาดความจงรักภักดีในตราสินค้า เป็นเหตุให้ผู้ผลิต
ส่วนใหญ่ต้องใช้วิธีการโฆษณาและส่งเสริมการขายอย่างเต็มที่ ในปี 2546 กิจกรรมที่สำคัญได้แก่การ
ลดราคา การแจกของแถมในซอง การออกผลิตภัณฑ์และรสชาติใหม่ ๆ
คาดว่ากิจกรรมเหล่านี้จะยังคงเป็น
กลยุทธ์ทางการตลาดที่นำมาปฏิบัติมากขึ้นในปี 2547 ผู้ผลิตรายใหญ่ปัจจุบันมี 10 บริษัท
การแข่งขันในตลาดจะยังคงทวีความรุนแรง รวมถึงผู้ผลิตและผลิตภัณฑ์ใหม่ที่เพิ่มขึ้น
บริษัทเชื่อมั่นว่าธุรกิจของบริษัทจะเติบโตต่อไปด้วยความมั่นคงและก้าวขึ้นสู่เป็นผู้นำตลาดอันดับหนึ่งในอนาคต
ทั้งนี้ด้วยประสบการณ์
คุณภาพของบุคลากร สินค้า และการจัดการที่มีประสิทธิภาพต่อเนื่องมาเป็นเวลา 20 ปี

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ ฟู้ดส์ จำกัด มีโรงงานผลิต 1 โรง บนที่ดินประมาณ 15.2 ไร่
พื้นที่ของอาคารสำนักงาน โรงงานและคลังสินค้ารวมกันประมาณ 10,000 ตารางเมตร ตั้งอยู่เลขที่
225/10 หมู่ 1 นิคมอุตสาหกรรมเทพารักษ์ ตำบลบางเสาธง กิ่งอำเภอบางเสาธง
จังหวัดสมุทรปราการ

กำลังการผลิตและปริมาณการผลิต

ในปี 2546 บริษัทมีกำลังผลิต 10,333 ตัน ปริมาณการผลิต 6,260 ตัน
และการใช้กำลังการผลิตร้อยละ 61 ในปี 2546 บริษัทได้ทำการวิจัยและว่าจ้างบริษัท ขนมสากล
จำกัด ในฐานะ
หุ้นส่วนทางธุรกิจระยะยาว ให้ผลิตข้าวอบกรอบไบตี้ เพื่อทดลองจำหน่ายในประเทศ
ทั้งนี้เพื่อขยายกลุ่มลูกค้าและฐานธุรกิจขนมขึ้นรูปของบริษัท

วัตถุดิบที่ใช้ในการผลิต

ส่วนใหญ่เป็นผลผลิตจากเกษตรนำมาแปรรูปเพื่อเพิ่มมูลค่า และเป็นการ
ส่งเสริมอาชีพให้เกษตรกร ด้วยการส่งเสริมการปลูกมันฝรั่งแบบครบวงจร โดยจัดหาหัวพันธุ์
ปุ๋ยและเคมี ให้เกษตรกรยืมและประกันราคารับซื้อคืน วัตถุดิบภายในประเทศได้แก่ มันเทศ มันฝรั่ง
แป้งมันสำปะหลัง น้ำมันปาล์ม น้ำตาลทราย บรรจุภัณฑ์ วัตถุดิบจากต่างประเทศได้แก่ แป้งสาลี เนย
เครื่องปรุงรส สิทธิหรือข้อจำกัดในการจัดหาวัตถุดิบ คือการนำเข้าหัวพันธุ์มันฝรั่งเพื่อใช้ในการปลูก
รวมถึงการนำเข้ามันฝรั่งสดจากต่างประเทศเพื่อใช้ผลิตในช่วงฤดูกาลปลูกและเก็บเกี่ยวครึ่งหลังของปี
ต้องอยู่ภายใต้การจัดสรรโควต้าของกระทรวงพาณิชย์
รวมทั้งต้องอยู่ภายใต้ข้อตกลงทางการค้าขององค์การการค้าโลก (WTO)

การใช้เทคโนโลยีในการผลิต

บริษัทเน้นในคุณภาพของผลิตภัณฑ์ ต้องได้คุณภาพตามมาตรฐานที่สม่ำเสมอ
มีความสดใหม่ของสินค้าในตลาดโดยการใช้เทคโนโลยีที่ทันสมัย บรรจุภัณฑ์ที่ดี และมีการ
ฝึกอบรมพนักงานอยู่ตลอดเวลา ปัจจุบันบริษัทได้รับใบรับรองการวิเคราะห์อันตรายและจุดวิกฤติที่ต้อง
ควบคุมในการผลิตอาหาร (HACCP) และใบรับรองระบบคุณภาพมาตรฐาน ISO 9001:2000 จาก
SGS และUKAS (United Kingdom Accreditation Services) กับ NAC (The National
Accreditation Council of Thailand)

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งบริษัทได้มีการติดตั้งเครื่องบำบัดน้ำเสียให้ได้มาตรฐาน
ก่อนปล่อยไปสู่ระบบบำบัดน้ำเสียส่วนกลางของนิคมอุตสาหกรรมเทพารักษ์

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ผลิตเพื่อจำหน่ายและรับจ้างผลิตสินค้าจำพวก สบู่ เครื่องสำอางและลูกกวาด

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงกันไว้กับ
ลูกค้า โดยเฉพาะในเรื่องความสะอาด สุขอนามัยและเคร่งครัดตามกฎ GMP และ ISO 9001
ผลิตภัณฑ์สบู่นกแก้วซึ่งเป็นตราของบริษัทเอง เน้นในเรื่องคุณภาพและภาพลักษณ์ที่ดี
ราคาต่ำกว่าคู่แข่งในระดับคุณภาพเดียวกัน จุดเด่นคือเป็นสินค้าคุณภาพมาตรฐานในราคายุติธรรม
เป็นสินค้าของคนไทย จุดด้อยคือมี
ภาพลักษณ์เป็นสินค้าในประเทศ ลักษณะลูกค้า กลุ่มลูกค้าเป้าหมายในด้านค้าปลีก เป็นกลุ่มผู้ซื้อระดับ
รายได้ค่อนข้างดี ปานกลางและทั่วไป แล้วแต่ชนิดของสินค้า ลูกค้าที่เป็นผู้แทนจำหน่าย คือบริษัท
บีเจซี มาร์เก็ตติ้ง จำกัด และลูกค้ารายใหญ่อื่นอีก 5 ราย
นอกจากนี้ยังรับจ้างผลิตตามคำสั่งของลูกค้า เช่น รับจ้างผลิตสบู่ เครื่องสำอาง ลูกอม เป็นต้น
หากสูญเสียลูกค้าดังกล่าวจะได้รับผลกระทบคือบริษัทต้อง
จัดจำหน่ายเอง ยอดขายภายในประเทศของสบู่ก้อนเพิ่มขึ้นร้อยละ 11 สบู่เหลวเพิ่มขึ้นร้อยละ 77
การ
ส่งออกเพิ่มขึ้นร้อยละ 44 เปรียบเทียบกับปี 2545 การส่งออกสบู่นกแก้วเพิ่มขึ้นร้อยละ 44
จากการส่งออกไปยังประเทศมาเลเซียและลาวซึ่งเป็นตลาดหลัก
ควบคู่ไปกับการโฆษณาและกิจกรรมทางการตลาดในตลาดหลักดังกล่าว
ส่งเสริมให้ตราสินค้าแพร่หลายมากขึ้น ภายใต้สภาวะการแข่งขันทางการตลาดที่รุนแรง ตั้งแต่ปี
2545 บริษัทได้รับเลือกให้เป็นผู้ผลิตลูกอมซูกัสระดับภูมิภาคของบริษัท คราฟท์ฟูดส์ เพื่อการ
ส่งออกไปยังประเทศมาเลเซีย สิงคโปร์และบรูไน และได้ขยายไปสู่ประเทศในตะวันออกกลาง
ได้แก่
ปากีสถาน อียิปต์ จอร์แดนและเลบานอน ทำให้ยอดขายตลาดส่งออกต่อเนื่องถึงปี 2546
เพิ่มขึ้นร้อยละ 32 เปรียบเทียบกับปี 2545 ในระหว่างปีบริษัทได้ผลิตสินค้าช็อคโกแลตภายใต้ตรา
“ไทยแลนด์ เดอลุกซ์” จำหน่ายในร้านค้าปลอดภาษีและส่งออกไปยังประเทศญี่ปุ่น

(ข) สภาพการแข่งขันภายในอุตสาหกรรม

เนื่องจากตลาดสบู่ในยุคปัจจุบันมีอัตราการขยายตัวค่อนข้างต่ำ
ถึงแม้ว่าสบู่จะเป็นสินค้าอุปโภคบริโภคที่จำเป็นในการดำรงชีวิตประจำวัน
แต่การแข่งขันทางการตลาดมีค่อนข้างสูง
คาดว่าปริมาณความต้องการภายในประเทศจะขยายตัวตามจำนวนประชากร
ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น เช่น
ขยายตลาดสบู่ไปสู่ประเทศเพื่อนบ้าน เช่น เมียนมาร์
มาเลเซีย สิงคโปร์ ส่วนตลาดด้านบริโภค เช่น ลูกอม ลูกกวาด เป็นสินค้าหลักของบริษัทเช่นกันและ
เป็นที่รู้จักกันดีในกลุ่มผู้บริโภค

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 3 โรง สำหรับผลิตสบู่ เครื่องสำอาง ลูกอมและช็อกโกแลต ตั้งอยู่เลขที่
70 หมู่ 13 ถนนปู่เจ้าสมิงพราย ตำบลบางหญ้าแพรก อำเภอพระประแดง จังหวัดสมุทรปราการ
10130

กำลังการผลิตและปริมาณการผลิต

สำหรับปี 2546 ผลิตภัณฑ์สบู่ มีกำลังการผลิตเต็มที่ 15,000 ตัน ปริมาณ
การผลิตจริง 11,558 ตัน การใช้กำลังการผลิตร้อยละ 77
ผลิตภัณฑ์เครื่องสำอางมีกำลังการผลิตเต็มที่ 5,000 ตัน ปริมาณการผลิตจริง 2,480 ตัน
การใช้กำลังการผลิตร้อยละ 50 ผลิตภัณฑ์กลีเซอรีน (ผลิตภัณฑ์
พลอยได้) กำลังการผลิตเต็มที่ 850 ตัน ปริมาณการผลิตจริง 691 ตัน การใช้กำลังการผลิตร้อยละ
81
ผลิตภัณฑ์ลูกอม ลูกกวาดมีกำลังการผลิตเต็มที่ 5,000 ตัน ปริมาณการผลิตจริง 2,738 ตัน
การใช้กำลัง
การผลิตร้อยละ 54 บริษัทมีโครงการในอนาคตคือเพิ่มประสิทธิภาพในการผลิต และพัฒนามาตรฐาน
การผลิตเพื่อเพิ่มศักยภาพการแข่งขันได้ในภูมิภาคนี้ เนื่องจากมีการเริ่มเปิดการค้าเสรี (อาฟต้า)

วัตถุดิบที่ใช้ในการผลิต

บริษัทมีนโยบายที่จะจัดหาวัตถุดิบจากแหล่งภายในประเทศเป็นส่วนใหญ่
วัตถุดิบซื้อในประเทศได้แก่ น้ำมันปาล์ม น้ำมันมะพร้าว น้ำตาลทราย กลูโคส
วัตถุดิบจำเป็นบางชนิดซึ่ง
หาซื้อไม่ได้ภายในประเทศหรือไม่ได้มาตรฐาน ก็จะสั่งซื้อจากต่างประเทศ ได้แก่ หัวน้ำมันหอม
หัวเชื้อ
ซูโกแซคและเคมีภัณฑ์ โดยซื้อจากประเทศฟิลิปปินส์ สิงคโปร์ อังกฤษและสหรัฐอเมริกา
สัดส่วนการซื้อภายในประเทศประมาณร้อยละ 85 ต่างประเทศประมาณร้อยละ 15

การใช้เทคโนโลยีในการผลิต

แหล่งที่มาของเทคโนโลยีการผลิตมาจากประสบการณ์และการถ่ายทอดจาก
ผู้ชำนาญการผลิต และการซื้อเทคโนโลยีจากต่างประเทศ ความเพียงพอของเครื่องจักรและบุคลากร
การผลิตอาจมีเทคโนโลยีใหม่ที่มีประสิทธิภาพกว่าปัจจุบันแต่ต้องลงทุนมาก
เครื่องจักรในการผลิตอาจปรับเปลี่ยนให้มีประสิทธิภาพและผลิตสินค้าที่มีคุณภาพดียิ่งขึ้น
บริษัทมีสัญญาการให้ความช่วยเหลือด้านเทคนิคจากผู้เชี่ยวชาญ
สาระสำคัญคือให้คำปรึกษาแนะนำด้านสูตรและกรรมวิธีการผลิต ตลอดจนส่ง
ผู้เชี่ยวชาญมาแนะนำฝึกสอน ช่วยแก้ปัญหาเมื่อต้องการ
โดยต้องจ่ายค่าให้ความช่วยเหลือด้านเทคโนโลยีร้อยละ 3-15 ของยอดขาย ในปี 2546
บริษัทได้ปรับปรุงงานด้านระบบคุณภาพอย่างต่อเนื่อง
และได้รับการต่ออายุใบรับรองมาตรฐานการผลิตที่ดี GMP สำหรับการผลิตอาหารและเครื่องสำอาง
ส่วนโรงงานผลิตอาหารได้รับมาตรฐานระบบคุณภาพ ISO9001:2000 และ HACCP
บริษัทได้ตั้งหน่วยงานเพื่อรับผิดชอบโครงการพัฒนาและปรับปรุงเพื่อยกระดับคุณภาพของกลุ่มผู้ผลิตบรรจุภัณฑ์ให้แก่บริษัท
มีผู้ผลิตที่ได้รับการรับรอง (Certified Vendor) จากบริษัทจำนวน 9 ราย
ด้านการยกระดับและปรับปรุงโรงงาน กระบวนการผลิตและความสามารถการผลิต
บริษัทได้ปรับปรุงระบบคุณภาพน้ำ DI เพื่อรองรับตามมาตรฐานของลูกค้า
สำหรับการปรับปรุงระบบการบำบัดน้ำเสียในส่วนสุดท้ายได้เสร็จสิ้นสมบูรณ์
และน้ำที่ผ่านการบำบัดมีคุณภาพดีกว่าระดับมาตรฐานที่ราชการกำหนด
ส่วนระบบการจัดการคุณภาพทั่วทั้งองค์กร (TQM)
อันเป็นโครงการปรับปรุงเพิ่มผลผลิตและคุณภาพระยะเวลา 2 ปี ภายใต้การสนับสนุนของสมาคม
มาตรฐานญี่ปุ่น (JSA) และสถาบันมาตรฐานผลิตภัณฑ์อุตสาหกรรมไทย (สมอ) ได้สำเร็จลงด้วยดี
เพื่อให้เป็นการพัฒนาอย่างต่อเนื่อง บริษัทจะนำไปเป็นแบบอย่างสำหรับการใช้ในกลุ่มบริษัท เบอร์ลี่
ยุคเกอร์
ต่อไป

( ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียที่เกิดขึ้นจากการผลิต
บริษัทได้มีการติดตั้งเครื่องบำบัดน้ำเสียและบ่อน้ำเสีย
เพื่อพักน้ำเสียไว้โดยใช้เชื้อแบคทีเรียเป็นตัวเร่งการย่อยสลาย
จากนั้นเมื่อน้ำสะอาดก็จะปล่อยลงสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4.  บริษัท บีเจซี มาร์เก็ตติ้ง จำกัด

(1) ลักษณะผลิตภัณฑ์หรือบริการ

 การตลาดและจัดจำหน่ายสินค้าอุปโภคบริโภคที่ผลิตจากกลุ่มบริษัท เบอร์ลี่ ยุคเกอร์ จำกัด (มหาชน) ได้แก่ ขนมขบเคี้ยวปาร์ตี้ แคมปัส ไบตี้ โดโซะ มันฝรั่งทอดกรอบเทสโต้ เครื่องสำอางและเครื่องใช้ส่วนตัว เช่น สบู่ก้อน สบู่เหลว และแป้ง นกแก้ว แพรอทโกลด์ เลอเวีย กระดาษอนามัยเซลล็อกซ์ ซิลค์ ดิออน และเบลล์ และสินค้าจากผู้ผลิตภายนอกได้แก่ อาหารและเครื่องดื่ม เช่น ขนมปังกรอบบาวน์เซ่น นมสดยูเอชทีจิตรลดา ชาดิลมา โกโก้ชนิดชงดรอสเต้ นมถั่วเหลืองดีน่า น้ำผลไม้มาลี ข้าวโอ๊ตเควกเกอร์ อาหารกระป๋องทีซีบี ไวน์ กาแฟบดโซลิโต้ เครื่องสำอางและเครื่องใช้ส่วนตัว ได้แก่ สบู่หอมและโคโลญจ์ 4711 เครื่องสำอางจูเวน่า ลิปไอซ์ สบู่เหลวและผลิตภัณฑ์เด็กอ่อนเดอร์มาพอน ครีมกันแดดซันเพลย์ ผลิตภัณฑ์อื่น ๆ เช่น ชุดถ้วย จาน ชาม เซรามิค รอยัล พอร์ซเลน 

(2) การตลาดและภาวะการแข่งขัน

ลักษณะการตลาดแบ่งออกเป็น 2 ส่วนหลัก ได้แก่ Modern Trade ประกอบด้วยซุปเปอร์มาร์เก็ต
ไฮเปอร์มาร์เก็ต และ Traditional Trade เช่น ร้านค้าในปั๊มน้ำมัน ร้านค้าส่งและปลีก
ทั่วประเทศ ภาวะการแข่งขันในปัจจุบันค่อนข้างสูง โดยมีคู่แข่งหลักประมาณ 3 ราย
สบู่แพรอทโกลด์และนกแก้ว ซึ่งเป็นตราของบริษัท มีส่วนแบ่งการตลาดเป็นอันดับสอง

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย ถนน
สุขุมวิท 42 แขวงพระโขนง เขตคลองเตย กรุงเทพมหานคร 10110 บริษัทได้เปลี่ยนชื่อจากบริษัท
กานอง จำกัด เมื่อวันที่ 26 มีนาคม 2546 โดยเพิ่มทุนจาก 5 ล้านบาท เป็น 100 ล้านบาท
และรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน)

บริษัทเป็นผู้จัดจำหน่ายสินค้าที่ผลิตจากบริษัทย่อยของบริษัท เบอร์ลี่ ยุคเกอร์ จำกัด (มหาชน)
ได้แก่บริษัท เบอร์ลี่ ยุคเกอร์ เซลล็อกซ์ จำกัด ผลิตกระดาษอนามัย บริษัท รูเบีย
อุตสาหกรรม จำกัด ผลิตสบู่และเครื่องใช้ส่วนตัว บริษัท เบอร์ลี่ ยุคเกอร์ ฟู้ดส์ จำกัด
ผลิตขนมขบเคี้ยว รวมทั้งบริษัทภายนอกและบริษัทต่างชาติ

(ข) ผลกระทบต่อสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิคและอุตสาหกรรม

1.  บริษัท บีเจซี เทรดดิ้ง จำกัด

(1) ลักษณะผลิตภัณฑ์หรือบริการ

(ก) การตลาดและจัดจำหน่าย เภสัชภัณฑ์ จาก Laboratories Besins, Biosidus, BPL,
Fujisawa, Eurodrug, Schering Finland, Pierre Fabre, Schwarz, Teijin,
Daito และผลิตภัณฑ์ Synvisc ซึ่งใช้ในการรักษาโรคข้อเสื่อมจากบริษัท เจนไซม์
ประเทศสหรัฐอเมริกา วัคซีนจาก Dongshin ผลิตภัณฑ์เพื่อสุขภาพของ 3M เมนโทลาทั่ม เซโรงัง
ใช้สำหรับรักษาโรคท้องเสียของบริษัท Taiko ประเทศญี่ปุ่น
ถุงยางคุมกำเนิดแอนเซล เวชภัณฑ์ จากผู้ผลิตในประเทศสองรายคือ Medigloves
ผู้ผลิตถุงมือสวมผ่าตัด และ Mala ผู้ผลิตถุงมือสวมตรวจคนไข้
หุ่นทดลองเพื่อการศึกษาสำหรับช่วยคนไข้ที่หมดสติ Laerdal
ผลิตภัณฑ์ด้านเทคนิค ได้แก่ เครื่องมือวินิจฉัยทางการแพทย์และเครื่องมือแพทย์ที่ใช้ในการผ่าตัด เช่น
เครื่องตรวจอวัยวะภายในด้วยคลื่นเสียงความถี่สูงของ Aloka เครื่องวินิจฉัยมะเร็งเต้านมของ
Lorad
เครื่องตรวจวัดความหนาแน่นของกระดูกของ Hologic กล้องจุลทรรศน์เพื่อการผ่าตัด Leica
โคมไฟและเครื่องจี้เพื่อการผ่าตัดของ Martin และผลิตภัณฑ์ชั้นนำจากบริษัท Oxford
Instruments ผลิตภัณฑ์ทั่วไปและเทคโนโลยีทางภาพ เครื่องอัดภาพดิจิตอลของ Agfa ฟิล์มสี
Polaroid รวมทั้งการบริการถ่ายภาพสำหรับ
บัตรประจำตัวสำหรับหน่วยงานต่าง ๆ เครื่องพิมพ์ภาพระบบดิจิตอลของ Copal
เครื่องพิมพ์สีออฟเซท
HP Indigo และกล้องถ่ายรูปดิจิตอลของวิวิต้า เป็นต้น สินค้าเครื่องเขียน ได้แก่ เครื่องเขียนต่าง
ๆ ซึ่งนำเข้าจากต่างประเทศและผลิตภายในประเทศที่ใช้ในสถาบันการศึกษา
หน่วยงานราชการและสำนักงานทั่วไป ภายใต้เครื่องหมายการค้าของผู้อื่น ควบคู่กับของบริษัทเอง
เช่น ผลิตภัณฑ์เครื่องใช้สำนักงาน 3M กาวและลบคำผิดยู้ฮู (UHU) กระดาษพรีเมี่ยมดับเบิ้ล เอ
(Double A) ผลิตภัณฑ์เครื่องเขียนสตาบิโล (STABILO) และผลิตภัณฑ์เครื่องเขียน บีเจ
(B-Jay) นอกจากนี้ยังเป็นผู้จัดจำหน่ายผลิตภัณฑ์เครื่องแก้วตรามงกุฎด้วย

(2) การตลาดและภาวะการแข่งขัน

(ก) ผลิตภัณฑ์ของบริษัทที่จำหน่ายส่วนมากจำหน่ายเฉพาะในประเทศ
มีลูกค้ากระจายตามกลุ่มสินค้าต่าง ๆ เช่น โรงพยาบาลของรัฐและเอกชนทั่วประเทศ
ซึ่งเป็นผู้ใช้โดยตรงของ
เครื่องมือ อุปกรณ์การแพทย์ เวชภัณฑ์ และยาต่าง ๆ ร้านค้าปลีกและส่ง หน่วยงานต่าง ๆ
ที่นำสินค้าของบริษัทไปใช้โดยตรง เช่น โรงพิมพ์ ผู้ถ่ายทำภาพยนตร์ เป็นต้น
สินค้าเครื่องเขียนมีวางจำหน่ายในร้านค้าเครื่องเขียน ห้างสรรพสินค้า และ Modern Trades
ชั้นนำทั่วไป โดยมีพนักงานขายให้บริการทั่วประเทศ
การแข่งขันของสินค้าเครื่องเขียนมีคู่แข่งซึ่งเป็นตราที่ผลิตในประเทศและนำเข้าจากต่างประเทศ
โดยเฉพาะสินค้าราคาถูกจากประเทศจีน และสินค้า House-Brand ของห้างต่าง ๆ
กลยุทธ์การแข่งขันใช้วิธีการแข่งขันด้านราคา การบริการหลังการขายและคุณภาพของสินค้า
บริษัทได้เปรียบเชิงการค้าต่อคู่แข่งเนื่องจากเป็นธุรกิจที่รับโอนมาจากบริษัท เบอร์ลี่ ยุคเกอร์ จำกัด
(มหาชน) ที่ดำเนินธุรกิจนี้มาเป็นเวลานาน
มีชื่อเสียงที่ดีจนลูกค้าไว้วางใจในการซื้อสินค้าและบริการ

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย ถนน
สุขุมวิท 42 แขวงพระโขนง เขตคลองเตย กรุงเทพมหานคร 10110
เริ่มจดทะเบียนจัดตั้งบริษัทเมื่อวันที่ 7 มีนาคม 2546 และเริ่มประกอบการตั้งแต่เดือนพฤษภาคม
2546 โดยรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน) โดยมีธุรกิจหลัก 3 ฝ่าย คือ เทคโนโลยีทางภาพ เวชภัณฑ์
และฝ่ายสินค้าเครื่องเขียนและเครื่องใช้ในครัวเรือน

(2) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2.  บริษัท เบอร์ลี่ ยุคเกอร์ สเปเชียลตี้ส์ จำกัด

(1) ลักษณะผลิตภัณฑ์หรือบริการ

การตลาดและจัดจำหน่ายผลิตภัณฑ์ในกลุ่มธุรกิจ ดังนี้ กลุ่มเคมีอุตสาหกรรม
ได้แก่ สารทำความเย็น Suva ตัวทำละลาย Vertrel ผลิตภัณฑ์ของ Dupont และของบริษัท
Petroferm, Shandong และ SRF ปิโตรเคมีภัณฑ์ ได้แก่
สารผสมหล่อลื่นใช้ในอุตสาหกรรมน้ำมันคุณภาพสูง Elco และ King ผลิตภัณฑ์เมลามีนของ DKM
สารเคลือบผิว ผลิตภัณฑ์ของบริษัท Rohm & Haas ผลิตภัณฑ์ Pigment และ Benzoin ของ
Hunan, Habich และ Caffaro กลุ่มเคมีผสมอาหารและเครื่องสำอาง
ผลิตภัณฑ์ของกลุ่มนี้อยู่ในตลาดของอุตสาหกรรมด้าน Flavor, Cosmetics และ Food
Ingredient ผลิตภัณฑ์ของ Danisco ได้ขยายธุรกิจไปยังตลาดที่ศักยภาพสูงในด้าน Flavor และ
Functional System และ Textural Systems นอกจากนี้ยังมีผลิตภัณฑ์ประเภท Emulsifier
และ Bio Systems ในส่วนของผลิตภัณฑ์ถนอมอาหาร โซเดียม เบนโซเอท Purox S
เป็นผลิตภัณฑ์คุณภาพสูงของ DSM ผลิตภัณฑ์ “Kolguard” Modified Starch ของบริษัท Tate &
Lyle ผลิตภัณฑ์หลักประกอบด้วย Fat, Titanium Dioxide และ Guar Gum ของบริษัท
Loders Croklaan, Kemira and Lotus ผลิตภัณฑ์ Biocide ของบริษัท Rohm & Haas
บริษัท Cosmetochem และบริษัท Vanderbilt นอกจากนี้ยังมีผลิตภัณฑ์ Atrium
ซึ่งจะมีบทบาทสำคัญในอนาคต และบริษัท Jean Niel
จะขยายธุรกิจเข้าสู่ตลาดเครื่องหอมที่ใช้ในการผลิตเครื่องสำอางและน้ำหอมในตลาดชั้นนำที่ต้องใช้เทคนิคพิเศษในการผลิต
กลุ่มวัตถุดิบเบเกอรี่ บริษัทมีห้องปฏิบัติการซึ่งมีเครื่องมือสาธิตขั้นตอนการทำเบเกอรี่
ที่ทันสมัยและสมบูรณ์แบบ ควบคู่ไปกับการสาธิตสินค้าโดยการบรรยายนอกสถานที่ และส่งเสริม
การขยายตลาดด้วยการนำเสนอสินค้าที่มีคุณภาพจากผู้ผลิตชั้นนำของโลก ผลิตภัณฑ์ต่าง ๆ ได้แก่ ยีสต์
“La Parisinne” ของบริษัท DSM ผลิตภัณฑ์ Dutch Cocoa และยังมีผลิตภัณฑ์ Ovalet
จากบริษัท Bakel และผลิตภัณฑ์ใหม่ ๆ เช่น Dimond Glaze และเกลืออินทรีย์คุณภาพสูงของ
Verdugt เป็นต้น บริษัทนำเข้าสินค้าส่วนใหญ่จากทวีปยุโรป อเมริกาและเอเซีย
ซึ่งจัดจำหน่ายภายใต้ตราสินค้าเดิมของผู้ผลิต โดยบาง
ผลิตภัณฑ์มีการปรับเปลี่ยนการบรรจุ หรือการบดผสม เพื่อเพิ่มมูลค่าให้แก่สินค้าในห่วงโซ่อุปทาน

(2) การตลาดและภาวะการแข่งขัน

(ก) ในปี 2546 ธุรกิจหลักมีการเติบโตอย่างต่อเนื่อง โดยเฉพาะในกลุ่มเคมี
อุตสาหกรรม บริษัทมีลูกค้ากว่า 2,000 ราย กลุ่มลูกค้าหลักเป็นลูกค้าภายในประเทศ
ในกลุ่มบริษัทผู้ผลิต ผู้ค้าส่ง ผู้ค้ารายย่อย อีกทั้งมีแผนดำเนินงานที่จะขยายตลาดสู่ภูมิภาค
ซึ่งคาดว่าจะมีการเติบโตต่อไปในอนาคต

(2) สภาพการแข่งขันภายในอุตสาหกรรม

บริษัทเป็นผู้นำเข้าเคมีภัณฑ์และวัตถุดิบเคมีรายใหญ่เป็นอันดับ 3 ของประเทศไทย
ซึ่งมีผลิตภัณฑ์จากบริษัทผู้ผลิตที่มีชื่อเสียงและยังเป็นบริษัทคู่ค้ากับกลุ่มบริษัท เบอร์ลี่
ยุคเกอร์ จำกัด (มหาชน) มาเป็นเวลานาน ในตลาดธุรกิจประเภทนี้มีการแข่งขันสูง
ราคาของสินค้าอิงตามราคาตลาดโลก
ผลิตภัณฑ์ของบริษัทได้รับการยอมรับในด้านของคุณภาพและการให้บริการด้านเทคนิคที่เชี่ยวชาญ
ผลิตภัณฑ์วัตถุดิบปรุงแต่งอาหารนำเข้าโดยได้รับใบอนุญาตจากองค์การอาหารและยาทั้งหมด

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย ถนน
สุขุมวิท 42 แขวงพระโขนง เขตคลองเตย กรุงเทพมหานคร 10110

ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป สหรัฐอเมริกาและเอเซีย
บริษัทมีห้องปฏิบัติการเพื่อเพิ่มการบริการด้านข้อมูลแก่ลูกค้า
และบริการตอบข้อซักถามในด้านเทคนิคซึ่งได้รับการสนับสนุนด้านข้อมูลจากบริษัทผู้ผลิตสินค้า

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ธุรกิจก่อสร้างและวิศวกรรม

1. บริษัท บีเจซี เอ็นจิเนียริ่ง จำกัด

  (1) ลักษณะผลิตภัณฑ์หรือบริการ

การตลาด จัดจำหน่าย ออกแบบ ติดตั้งและให้บริการหลังการขาย สำหรับ
ผลิตภัณฑ์ อุปกรณ์และระบบวิศวกรรมประเภทต่าง ๆ แบ่งออกเป็น 6 กลุ่มผลิตภัณฑ์ ได้แก่
ระบบขนถ่ายสินค้า (Material Handling) ระบบควบคุมอัตโนมัติ (Automation and
Control) อุปกรณ์เครื่องจักร
อุตสาหกรรม (Industrial Equipment) ระบบและอุปกรณ์จัดเก็บสินค้า (Logistics and
Warehousing) ระบบจัดการผลิตภัณฑ์อาหารและเครื่องดื่ม (Food and Beverage Solution
Systems) สิ่งแวดล้อมและพลังงาน (Environment & Energy) ผลิตภัณฑ์ทั้ง 6 กลุ่ม
ได้แก่รอกและระบบปั้นจั่นของ Morris Material Handling จากประเทศอังกฤษ
ระบบควบคุมอัตโนมัติ จาก Siemens แบตเตอรี่และแท่นชาร์จจาก Hoppecke สายไฟอุตสาหกรรม
อุปกรณ์เครื่องจักรอุตสาหกรรม เช่น เครื่องชั่งรถบรรทุกและแผ่นใยสังเคราะห์ อุปกรณ์
คลังสินค้าและขนส่งสินค้าซึ่งใช้โปรแกรม Bulk Door
ระบบจัดการผลิตภัณฑ์อาหารและเครื่องดื่มโดยเป็นตัวแทนจำหน่ายแผ่นกรองและไส้กรองจาก PALL
Corporation และเครื่องจักรทำความสะอาดขวดของ Crown-Baele
และระบบจัดการสิ่งแวดล้อม บริษัทนำเข้าสินค้าจากทวีปยุโรป สหรัฐอเมริกาและเอเซีย
จัดจำหน่ายสินค้าทั้งที่เป็นตราเดิมของผู้ผลิตและภายใต้ชื่อการค้าของบริษัทได้แก่ Bermatic,
Berlitronic, Berlicrane และ BJCStorage System

(2) การตลาดและภาวะการแข่งขัน

(ก) ธุรกิจของบริษัทในปีที่ผ่านมาอยู่ในภาวะชะลอตัว นอกจากผลิตภัณฑ์ต่าง ๆ
ที่บริษัทเป็นตัวแทนจำหน่ายส่วนใหญ่ได้รับผลกระทบจากภาวะเศรษฐกิจถดถอย
และยังมีคู่แข่งจากในประเทศและระหว่างประเทศอีกด้วย ลูกค้าหลักร้อยละ 95
เป็นกลุ่มอุตสาหกรรม ส่วนที่เหลืออีกร้อยละ 5 เป็นการขายปลีก
การจัดเก็บสินค้าและบริการส่งสินค้าให้แก่ลูกค้าดำเนินการโดยบริษัท เบอร์ลี่ ยุคเกอร์
โลจิสติกส์ จำกัด นอกจากนี้บริษัทยังได้รับการสนับสนุนจากบริษัท ธนสินธิ จำกัด
ในการผลิตโครงสร้างเหล็กสำหรับระบบจัดเก็บสินค้าและปั้นจั่น

(ข) บริษัทเป็นผู้นำเข้าผลิตภัณฑ์ด้านวิศวกรรมจากบริษัทต่างชาติหลายประเทศ
ซึ่งส่วนหนึ่งได้ประกอบธุรกิจร่วมกันเป็นเวลาหลายปีแล้ว
ราคาของสินค้าอิงจากราคาตลาดโลกและอัตราแลกเปลี่ยนเงินตราต่างประเทศเป็นส่วนใหญ่
แต่ก็ยังมีการแข่งขันด้านราคาอย่างรุนแรง สินค้าส่วนใหญ่ได้รับการรับรองจากสถาบันต่าง ๆ
จึงทำให้สินค้าที่บริษัทเป็นผู้จัดจำหน่ายเป็นที่น่าเชื่อถือและนิยมกันทั่วไป

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย ถนน
สุขุมวิท 42 แขวงพระโขนง เขตคลองเตย กรุงเทพมหานคร 10110
เริ่มจดทะเบียนจัดตั้งบริษัทเมื่อวันที่ 7 มีนาคม 2546 โดยรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน)

ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป สหรัฐอเมริกาและเอเซีย
มีสินค้าบางประเภทที่บริษัทจำหน่ายในตราสินค้าของบริษัทเอง บริษัทเน้นการพัฒนาธุรกิจเป็นหลัก
โดยสรรหาผลิตภัณฑ์ใหม่ออกสู่ตลาด สร้างความหลากหลายและเป็นทางเลือกใหม่ให้กับลูกค้า
รวมทั้งขยายคุณภาพทางด้านบริการ ริเริ่มเทคโนโลยีใหม่ ๆ
และพัฒนาระบบมาตรฐานในการดำเนินธุรกิจอย่างต่อเนื่อง

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท ไทย-สแกนดิค สตีล จำกัด

(1) ลักษณะผลิตภัณฑ์หรือบริการ

ประกอบธุรกิจ ออกแบบ ผลิต จัดจำหน่าย โครงสร้างเหล็กชุบสังกะสีสำหรับ
เสาสายส่งไฟฟ้า และเสาโทรคมนาคม ทั้งภายในประเทศและต่างประเทศ

(2) การตลาดและภาวะการแข่งขัน

(ก) บริษัทมุ่งเน้นในเรื่องคุณภาพและการส่งมอบอย่างรวดเร็วตรงต่อเวลา
ส่งผลให้บริษัทเป็นผู้ผลิตโครงสร้างเหล็กชุบสังกะสีเพื่องานสื่อสารและโทรคมนาคมที่ใหญ่ที่สุดในประเทศไทย
ในปี 2546 บริษัทได้ใช้กำลังการผลิตเต็มที่เพื่อตอบสนองโครงการเสาสายส่งไฟฟ้าขนาด 500
กิโลวัตต์ ของการไฟฟ้าฝ่ายผลิตแห่งประเทศไทย และขนาด 230 กิโลวัตต์
ตามแผนการพัฒนาไฟฟ้าของการไฟฟ้าฝ่ายผลิตแห่งประเทศไทยในอีก 5 – 7 ปีข้างหน้า
ในส่วนโครงสร้างเสาไฟฟ้าแรงสูง
บริษัทจะทำการประมูลโดยตรงกับการไฟฟ้าฝ่ายผลิตแห่งประเทศไทย
ในกรณีที่การไฟฟ้าฝ่ายผลิตแห่งประเทศไทยทำการจัดซื้อโดยตรง
และประมูลผ่านผู้รับเหมาหลักสำหรับโครงการประเภท Turnkey
การส่งออกเสาโครงสร้างโทรคมนาคมหลายโครงการของบริษัท ทำให้ยอดขายเพิ่มขึ้นร้อยละ 28
เปรียบเทียบกับปี 2545 โครงสร้างเสาโทรคมนาคมได้ขยายไปยังตลาดใหม่ในแถบอัฟริกา เช่น
ประเทศไนจิเรีย คาเมรูน กาน่า เบนิน และประเทศเพื่อนบ้าน เช่น ฟิลิปปินส์ ลาว กัมพูชา
และเวียดนาม ถือเป็นความได้เปรียบในเชิงการค้า
และยังมีฐานลูกค้าต่างประเทศซึ่งเป็นผู้รับเหมาหลักระหว่างประเทศที่แข็งแกร่ง
บริษัทได้รับมอบหมายจาก United Kingdom’s Utility National Grid Company
Limited ให้ออกแบบและจัดการงานวิศวกรรมของโครงการ UK’s Metrication
นอกจากนี้บริษัทได้รับสัญญาระยะยาวในการเป็นผู้ผลิตโครงสร้างเหล็กชุบสังกะสี
ให้กับผู้รับเหมานานาชาติระดับโลก 3 ราย

(2) สภาพการแข่งขันภายในอุตสาหกรรม

อุตสาหกรรมโครงสร้างเหล็กชุบสังกะสีในประเทศมีผู้ประกอบการ 4 ราย
โดยเป็นผู้ประกอบการขนาดใหญ่ 2 ราย และขนาดกลาง 2 ราย
บริษัทเป็นผู้นำตลาดมีส่วนแบ่งการตลาดร้อยละ 40
สภาพการแข่งขันในช่วงปีที่ผ่านมาไม่รุนแรงมากนัก
เนื่องจากการไฟฟ้าฝ่ายผลิตฯมีโครงการขนาดใหญ่และขนาดกลางออกมาหลายโครงการ
จากปริมาณความต้องการไฟฟ้าภายในประเทศสูงขึ้น สภาพการขยายตัวทางเศรษฐกิจในอัตราสูง
และการขยายตัวของโครงสร้างพื้นฐานหยุดชะงักลงในช่วงวิกฤตเศรษฐกิจ
ทำให้ปริมาณความต้องการเหล็กโครงสร้างชุบสังกะสีในโครงการสายส่งไฟฟ้าแรงสูงจะมีปริมาณสูงอย่างต่อเนื่องในอีก
5 – 7 ปีข้างหน้า

(3) การจัดหาผลิตภัณฑ์หรือบริการ

(ก) สำนักงานและโรงงานของบริษัทตั้งอยู่ที่ 7 ถนนไอ-ห้า นิคมอุตสาหกรรมมาบตาพุด
ตำบลมาบตาพุด อำเภอเมือง จังหวัดระยอง 21150 ก่อตั้งเมื่อปี 2534
โดยการร่วมทุนระหว่างบริษัท เบอร์ลี่ ยุคเกอร์ จำกัด (มหาชน) บริษัท Jarlso Fabrik A/S
และ บริษัท Betonmas A/S จากประเทศนอร์เวย์
บริษัททำการออกแบบและผลิตหรือทำการผลิตตามแบบของลูกค้า รวมทั้งชุบสังกะสีโดยวิธี
จุ่มร้อน โครงสร้างเหล็กสำหรับเสาส่งไฟฟ้าแรงสูง สถานีไฟฟ้าย่อย และโรงงานอุตสาหกรรมทั่วไป
โดยใช้เทคโนโลยีและกระบวนการผลิตที่ทันสมัย ตั้งแต่ขั้นตอนการออกแบบ การเตรียมการผลิต
และการ
ควบคุมติดตามผลการผลิต เครื่องจักรหลักในการผลิตจะควบคุมโดยระบบคอมพิวเตอร์
มีการเชื่อมต่อกับฐานข้อมูลการออกแบบหรือระบบ CAD/CAM
สำหรับกระบวนการชุบสังกะสีโดยวิธีจุ่มร้อน
บริษัทมีเตาชุบสังกะสีที่เป็นเซรามิคขนาดใหญ่ที่สุดในอาเซียน ซึ่งมีอายุการใช้งานมากกว่า 30 ปี
บริษัทมีนโยบายที่จะสนับสนุนสินค้าที่ผลิตภายในประเทศ สัดส่วนวัตถุดิบมากกว่าร้อยละ 80
ประกอบด้วย เหล็กฉาก
เหล็กแผ่น และแร่สังกะสี ซื้อจากผู้ผลิตภายในประเทศ บริษัทมีความสามารถในการผลิต 20,000
ตันต่อปี และสามารถชุบสังกะสีได้ 25,000 ตันต่อปี

(2) ผลกระทบสิ่งแวดล้อม

วัสดุเหลือใช้มากกว่าร้อยละ 95 สามารถนำกลับไปหลอมและผลิตเป็น
วัตถุดิบใหม่ บริษัทเล็งเห็นความสำคัญของการรับผิดชอบต่อสังคมและสิ่งแวดล้อม จึงมีนโยบายมุ่งมั่น
ที่จะได้รับการรับรอง ISO 14001 ภายในปี 2547
ส่วนกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
บริษัทได้ว่าจ้างบริษัทที่ได้รับการรับรองมาตรฐานการตรวจสอบมลพิษ ทำการตรวจ
วัดค่าต่าง ๆ ซึ่งปรากฏว่าอยู่ต่ำกว่าเกณฑ์มาตรฐานที่ได้กำหนดไว้ตามกฎหมาย
บริษัทได้ติดตั้งระบบกำจัดควันที่เกิดขึ้นให้เหลือน้อยที่สุด และมีการปรับปรุงเพิ่มเติมระบบอื่น ๆ
ให้มีประสิทธิภาพอย่างต่อเนื่อง

(4) งานที่ยังไม่ได้ส่งมอบ

ณ สิ้นปี 2546 บริษัทต้องส่งมอบโครงสร้างเหล็กชุบสังกะสีในโครงการ 500
กิโลวัตต์ ของการไฟฟ้าฝ่ายผลิตฯ ระหว่างเดือนมกราคม ถึงเดือนกรกฎาคม 2547 มีมูลค่าประมาณ
200 ล้านบาท เฉลี่ยเดือนละ 1,000 เมตริกตัน

โลจิสติกส์

1.  บริษัท เบอร์ลี่ ยุคเกอร์ โลจิสติกส์ จำกัด

  (1) ลักษณะผลิตภัณฑ์หรือบริการ

ให้บริการการบริหารคลังสินค้าอิสระ การจัดเก็บและจัดส่งสินค้าทั่วประเทศ
และออกของผ่านพิธีการศุลกากรให้แก่กลุ่มบริษัทและบุคคลภายนอก
รายได้จากบริการคลังสินค้าร้อยละ 58 จัดส่งสินค้าร้อยละ 35 และพิธีการศุลกากรร้อยละ 7

(2) การตลาดและภาวะการแข่งขัน

(ก) เน้นกลยุทธ์ในการเพิ่มคุณค่าธุรกิจ คุณภาพของการบริการและความพอใจของลูกค้า
ตลอดจนความสัมพันธ์กับลูกค้า และเพิ่มคุณค่าจากการนำเทคโนโลยีมาใช้ ลักษณะลูกค้า
ส่วนใหญ่ร้อยละ 95 เป็นกลุ่มบริษัท ความเสี่ยงจึงขึ้นอยู่กับธุรกิจของบริษัทในกลุ่ม กิจการจะได้รับ
ผลกระทบหากมีการเปลี่ยนแปลงอย่างรุนแรงของธุรกิจและยอดจำหน่าย กลุ่มลูกค้าเป้าหมายอื่นได้แก่
ลูกค้าขนาดกลางและขนาดย่อมซึ่งไม่ต้องการลงทุนด้านคลังสินค้าของตนเอง ในปี 2546
ยอดขายจากลูกค้ากลุ่มบริษัทประมาณ 25,000 รายการต่อเดือน จำนวนสินค้าเข้า – ออก
มีปริมาณเพิ่มขึ้นร้อยละ 40 จาก 11
ล้านหีบ ในปี 2545 เป็น 16 ล้านหีบ ปริมาณสินค้าที่เพิ่มขึ้นมาจากกลุ่มสินค้าขนมขบเคี้ยวซึ่งเพิ่มจาก
400,000 หีบ ในปี 2545 เป็น 750,000 หีบ ในปี 2546
ปัจจุบันการออกของด้วยระบบอิเล็กทรอนิกส์ร่วมกับกรมศุลกากรได้นำมาปฏิบัติกับสินค้าที่ส่งมาทางอากาศร้อยละ
80 และทางเรือร้อยละ 50 ในปี 2546 บริษัทได้รับการแต่งตั้งจากกรมศุลกากรให้เป็น
“ตัวแทนออกของรับอนุญาต”

(2) สภาพการแข่งขันภายในอุตสาหกรรม

การแข่งขันระดับบนและกลางไม่รุนแรงเท่าระดับล่าง
เพราะผู้ให้บริการระดับมืออาชีพที่มีคลังสินค้าใหญ่ที่ทันสมัยมีจำนวนจำกัด
จำนวนคู่แข่งขันโดยประมาณมี 10 ราย และ
บริษัทอยู่ในระดับ 5 รายแรก

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย ถนน
สุขุมวิท 42 แขวงพระโขนง เขตคลองเตย กรุงเทพมหานคร 10110 บริษัทมีคลังสินค้า 3 แห่ง
ตั้งอยู่ที่
เลขที่ 48 ซอยสมานฉันท์-บาโบส ถนนสุขุมวิท 42 แขวงพระโขนง เขตคลองเตย กรุงเทพมหานคร
เลขที่ 91 หมู่ที่ 15 ตำบลราชาเทวะ อำเภอบางพลี จังหวัดสมุทรปราการ และเลขที่ 228 หมู่ที่ 1
ถนนราษฎร์บูรณะ แขวงราษฎร์บูรณะ กรุงเทพมหานคร

บริษัทมีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพ
ภายในประเทศ โครงการในอนาคตคือการร่วมพันธมิตรกับบริษัทคู่ค้าในอุตสาหกรรมเดียวกัน
เพื่อให้บริการลูกค้าทั่วไปได้กว้างขวางและครบวงจร เสมือนหนึ่งเป็นศูนย์กลางบริการโลจิสติกส์
เพิ่มปริมาณ
การจัดส่งสินค้าอันเกี่ยวเนื่องกับธุรกิจพาณิชย์อิเล็กทรอนิกส์

(2) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

เทคโนโลยีสารสนเทศ

1.  บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

ดำเนินธุรกิจให้บริการด้านคอมพิวเตอร์ สารสนเทศ และอินเตอร์เน็ต เช่น
บริการพาณิชย์อิเล็กทรอนิกส์ (E-Commerce Application Service Provider)
ที่ปรึกษาและวางระบบคอมพิวเตอร์ (System Integration Service) ติดตั้งวางระบบ (SAP
Implementation) ระบบบริหารทรัพยากรองค์กร (Enterprise Resource Planning –
ERP) ระบบเครือข่ายสื่อสารข้อมูล (Network Service Provider)
ให้คำปรึกษาแก้ไขปัญหาระบบสารสนเทศ (Consulting and Professional Service)
พื้นที่สำหรับเซิร์ฟเวอร์ (Co-location Service) ระบบศูนย์ข้อมูลสำรอง (Business
Recovery Service) รับฝากอุปกรณ์แม่ข่าย (Hosting Service) เชื่อมต่ออินเตอร์เน็ตและ
e-mail/web hosting และการให้บริการพื้นที่สำหรับวางเซิร์ฟเวอร์ (Co-location)
ให้กับบริษัทภายในกลุ่มและผู้เช่าในอาคารเอ็มไพร์ทาวเวอร์
ปัจจุบันมีลูกค้าที่เป็นหน่วยงานภาครัฐและบริษัทข้ามชาติขนาดใหญ่ใช้บริการประมาณร้อยละ 20
ของพื้นที่ทั้งหมดที่บริษัทสามารถให้บริการ

(2) การตลาดและภาวะการแข่งขัน

(ก) บริษัทเน้นการให้บริการด้านคุณภาพ โดยไม่เน้นกลยุทธ์การตัดราคา
เนื่องจากธุรกิจของบริษัทอยู่ในประเภท Premium ลูกค้าเป็นกลุ่มบริษัทในเครือ ภาครัฐและเอกชน
รายได้ส่วนใหญ่มาจากลูกค้ากลุ่มบริษัทในเครือร้อยละ 90
บริษัทมีแผนงานเพิ่มลูกค้าภาครัฐและเอกชนร้อยละ
50 – 60 ช่องทางการจำหน่ายมาจากลูกค้าโดยตรง ลูกค้าจากบริษัท ฮิวเลตต์ แพคการ์ด
และจากบริษัทที่เป็นหุ้นส่วนทางธุรกิจ เช่น NIIT และ PM-B เป็นต้น

(2) สภาพการแข่งขันภายในอุตสาหกรรม

การแข่งขันไม่รุนแรงมาก เนื่องจากอุตสาหกรรมนี้ยังไม่เป็นที่แพร่หลายในกลุ่มธุรกิจ
อุปสงค์อยู่ในระดับปานกลาง เมื่อเปรียบเทียบธุรกิจ Data Hosting และ Outsourcing
กับต่างประเทศแล้วคาดว่าแนวโน้มจะเพิ่มขึ้นในอีก 1 – 2 ปีข้างหน้า บริษัทมีคู่แข่งด้าน Data
Hosting ประมาณ 16 ราย บริษัทถือว่าอยู่ในอันดับต้น

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ 195 อาคารเอ็มไพร์ทาวเวอร์ ชั้น 30 ถนน
สาทรใต้ แขวงยานนาวา เขตสาทร กรุงเทพมหานคร ก่อตั้งเมื่อวันที่ 7 สิงหาคม 2544
ทุนจดทะเบียน 120 ล้านบาท ในเดือนมีนาคม 2546 บริษัท เบอร์ลี่ ยุคเกอร์ จำกัด (มหาชน)
ได้เข้ามาลงทุนในกิจการ
ถือหุ้นร้อยละ 51 บริษัทให้บริการศูนย์คอมพิวเตอร์ อินเตอร์เน็ต ดาต้า เซ็นเตอร์ (IDC)
ให้กับทั้งภาครัฐและเอกชน โดยเน้นแนวคิดการให้บริการประเภทว่าจ้างให้ดำเนินการเบ็ดเสร็จ
(Outsourcing) อายุสัญญาที่บริษัทบริการลูกค้าอยู่ระหว่าง 3 – 6 ปี

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ

งานวางระบบ System Integration ของบริษัท บ้านบึงเวชกิจ จำกัด
และสำนักงานคณะกรรมการกำกับการซื้อขายสินค้าเกษตรล่วงหน้า